**Ministru kabineta noteikumu projekta „Grozījumi Ministru kabineta 2013.gada 24.septembra noteikumos Nr.898 „Noteikumi par apmācību nodrošināšanu saimnieciskās darbības uzsācējiem un personām, kas vēlas uzsākt saimniecisko darbību”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots, pamatojoties uz Ministru kabineta iekārtas likuma 31.panta pirmās daļas 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2013.gada 24.septembra noteikumiem Nr.898 „Noteikumi par apmācību nodrošināšanu saimnieciskās darbības uzsācējiem un personām, kas vēlas uzsākt saimniecisko darbību” (turpmāk – MK noteikumi Nr.898) valsts akciju sabiedrība “Latvijas Attīstības finanšu institūcija Altum” (turpmāk – sabiedrība Altum) komplektē grupas apmācību nodrošināšanai personām, kas vēlas uzsākt saimniecisko darbību un izstrādāt biznesa plānu savas biznesa idejas īstenošanai. Saskaņā ar MK noteikumiem Nr.898 paredzētajās apmācībās var piedalīties tās personas, kas ir noslēgušas vienošanos ar sabiedrību Altum 2007.-2013.gada Eiropas Savienības fondu plānošanas perioda darbības programmas „Cilvēkresursi un nodarbinātība” papildinājuma 1.3.1.2.aktivitātes „Atbalsts pašnodarbinātības un uzņēmējdarbības uzsākšanai” (turpmāk – 1.3.1.2.aktivitāte) ietvaros. Finansējums šo apmācību nodrošināšanai tika rasts no 2004.-2006.gada Eiropas Savienības fondu plānošanas perioda 3.1.3.nacionālās programmas „Apmācības un konsultācijas komercdarbības un pašnodarbinātības uzsācējiem” valsts budžeta atmaksas daļas.Ņemot vērā, ka 1.3.1.2.aktivitātē ir izsmelts finansējums, bet ir vērojams pieprasījums pēc atbalsta uzņēmējdarbības uzsācējiem, Ekonomikas ministrija (turpmāk – EM) ir rosinājusi atbalstu uzsācējiem turpmāk sniegt darbības programmas „Uzņēmējdarbība un inovācijas” papildinājuma 2.2.1.4.1.apakšaktivitāti „Atbalsts aizdevumu veidā komersantu konkurētspējas uzlabošanai” (turpmāk – 2.2.1.4.1.aktivitāte) otrās projektu iesniegumu atlases kārtas ietvaros. 2.2.1.4.1.aktivitātes ietvaros atbalstam uzsācējiem papildus ir rasts finansējums 5 314 931 *euro* apmērā, t.sk. publiskais finansējums 3 929 931 *euro* apmērā, t.sk. Eiropas Reģionālās atbalsta fonda finansējums 3 623 353 *euro* un valsts budžeta finansējums 306 578 *euro*, kā arī sabiedrības Altum finansējums 1 385 000 *euro* apmērā. Iepriekšminētie grozījumi 2.2.1.4.1.aktivitātes MK noteikumos ir apstiprināti 2014.gada 3.novembra Ministru kabineta sēdē[[1]](#footnote-1). Tādējādi ir nepieciešams MK noteikumu Nr.898 grozījumu projektā paredzēt, ka apmācības tiek nodrošinātas arī saimnieciskās darbības uzsācējiem un personām, kas vēlas uzsākt saimniecisko darbību un ir noslēgušas vienošanos ar sabiedrību Altum 2.2.1.4.1.aktivitātes ietvaros. Papildus finansējums šīm apmācībām nav nepieciešams, jo līdzšinēji paredzētais finansējums 94 978,12 *euro* apmērā uz 2014.gada 1.septembri ir iztērēts tikai   6 095 *euro* apmērā, t.i. 6.41%. Saskaņā ar Ministru kabineta 2009.gada 10.marta noteikumu Nr.238 „Noteikumi par darbības programmas „Uzņēmējdarbība un inovācijas” papildinājuma 2.2.1.4.1.apakšaktivitāti „Atbalsts aizdevumu veidā komersantu konkurētspējas uzlabošanai”” 40.2.punktu, atbalsts 2.2.1.4.1.aktivitātes otrās projektu iesniegumu atlases kārtas ietvaros tiek sniegts līdz 2015.gada 31.decembrim. Tādejādi EM rosina šajos MK noteikumu Nr.898 grozījumos paredzēt, ka apmācības tiek nodrošinātas līdz 2015.gada 31.decembrim (termiņš 2015.gada 31.oktobris apmācību grupu komplektēšanai un līdz 2015.gada 31.decembrim apmācību nodrošināšanai). Sabiedrības Altum 2014.gada 1.ceturksnī veiktās iepirkuma procedūras rezultātā noslēgtie līgumi ar apmācību organizētājiem jau paredz, ka apmācības var tikt nodrošinātas līdz 2015.gada 31.decembrim, tādējādi tas neprasa vairāk finanšu līdzekļu. Apmācību nodrošināšanai termiņš ir noteikts par diviem mēnešiem ilgāks, lai varētu nodrošināt apmācības tiem interesentiem, kas iesniegs finansiālā atbalsta pieteikumu sabiedrībā Altum 2015.gada oktobra mēnesī. Tādējādi arī šiem klientiem tiks nodrošinātas apmācību iespējas. Šis laiks (divi mēneši) ir pietiekams, lai apmācāmie varētu apmeklēt garāko paredzēto kursu „Komercdarbības pamati”.Ņemot vērā Komisijas 2014.gada 31.jūlija paziņojumu “Pamatnostādnes par valsts atbalstu grūtībās nonākušu nefinanšu uzņēmumu glābšanai un pārstrukturēšanai” (turpmāk – Pamatnostādnes), EM rosina precizēt MK noteikumu Nr.898 17.punktu, papildinot to ar vārdiem „vai tie atbilst normatīvajos aktos maksātnespējas jomā noteiktajiem kritērijiem, lai tam pēc kreditoru pieprasījuma pieprasītu maksātnespējas procedūru.”  |
| 3. | Projekta izstrādē iesaistītās institūcijas | Projekts šo jomu neskar.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | EM un sabiedrība Altum |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | MK noteikumu projekta izpildei nav nepieciešams izveidot jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | MK noteikumu projekta izpildei nav nepieciešams likvidēt esošās institūcijas. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | MK noteikumu projekta izpildei nav nepieciešams reorganizēt esošās institūcijas. |
| 6. | Cita informācija | Nav. |

**Anotācijas II, III, IV, V, VI sadaļa – projekts šo jomu neskar**

Ekonomikas ministre D.Reizniece-Ozola

Vīza: Valsts sekretāra pienākumu izpildītāja,

Stratēģiskās plānošanas un resursu vadības

departamenta direktore V.Feodorova

20.01.2015. 16:49

682

E.Dlohi

67013082, Elina.Dlohi@em.gov.lv

1. http://tap.mk.gov.lv/lv/mk/tap/?pid=40338435&mode=mk&date=2014-11-03 [↑](#footnote-ref-1)